## dachser_inteligent_logistics

Tlačová správa V Bratislave, 7. 4. 2020

**DACHSER pomáha v boji s ochorením COVID-19**

**DACHSER Air & Sea Logistics prepravil z Mexika do Nemecka 3,25 miliónov respirátorov. Tam ich potom DACHSER Road Logistics rozviezol do rôznych nemocníc.**

DACHSER Air & Sea Logistics prepravil prostredníctvom charterového špeciálu Boeing 787 3,25 miliónov respirátorov triedy FFP-3 z Mexika do Frankfurtu. Ešte pred jeho pristátím sa na letisku vo Frankfurte naplno rozbehli prípravy na prednostné spracovanie letu. Náklad bol vyložený, prešiel cez importnú bránu DACHSERu a s pomocou pozemnej prepravnej siete bol rozvezený do nemocníc po celom Nemecku. *“Naše tímy v Mexiku a Nemecku predviedli mimoriadny výkon,”* prehlásil Timo Stroh, riaditeľ globálnej leteckej prepravy v DACHSERi. ”*Najmä v týchto ťažkých časoch sa DACHSER môže spoľahnúť na svoju skvelú sieť.”*

**Na špeciálnu výzvu reagovali flexibilným riešením**

DACHSER Air & Sea Logistics momentálne organizuje najrôznejšie charterové výmeny, aby svojim zákazníkom ponúkol inteligentné riešenia ich prepravných potrieb aj v týchto komplikovaných podmienkach, ktoré na trhu panujú. Okrem trasy Mexiko – Frankfurt DACHSER obsluhuje aj linky Frankfurt – Šanghaj a Chicago – Frankfurt, a to v oboch smeroch. *“Vďaka úzkemu prepojeniu s našou pozemnou prepravnou sieťou môžeme našim zákazníkom ponúknuť priame spojenie od odosielateľa k adresátovi*,” hovorí Alexander Tonn, Managing Director Európskej logistiky pre Nemecko, ktorý zodpovedá za obchod s priemyselným tovarom v Nemecku zabezpečovaný spoločnosťou DACHSER.

**Základné informácie o spoločnosti DACHSER Slovakia a. s.**

História spoločnosti DACHSER sa začína v roku 1995, kedy bola založená spoločnosť Lindbergh Air Freight, s.r.o. Zameranie aktivity spoločnosti v prvom roku bolo v poskytovaní kompletných zasielateľských služieb pri preprave leteckých zásielok. Následne po predložení požiadaviek od zákazníkov sa aktivity rozvinuli aj na poskytovanie námornej a pozemnej prepravy. V roku 2004 sa spoločnosť stáva súčasťou nemeckej logistickej spoločnosti DACHSER a až do roku 2009 vystupuje na trhu pod menom LINDBERGH & DACHSER a. s. Od 1. 1. 2010 spoločnosť pôsobí na trhu pod obchodným menom DACHSER Slovakia a. s. Premenovaním bol zavŕšený integračný proces spoločnosti do celosvetovej siete koncernu DACHSER. V súčasnosti má DACHSER na Slovensku 5 pobočiek, v ktorých pracuje pres 200 zamestnancov.

**Základné informácie o skupine DACHSER**

Rodinná spoločnosť DACHSER so sídlom v nemeckom Kemptene je popredným európskym poskytovateľom logistických služieb. DACHSER poskytuje komplexnú prepravnú logistiku, skladovanie a individuálne zákaznícke služby v troch obchodných oblastiach: DACHSER European Logistics, DACHSER Food Logistics a DACHSER Air & Sea Logistics. Ponuku dopĺňajú ďalšie služby ako kontraktná logistika, konzultácie a poradenstvo a špecifické riešenia prispôsobené na mieru jednotlivým odvetviam. Vďaka komplexnej dopravnej sieti ako v Európe, tak i v zámorí a informačným technológiám, ktoré sú plne integrované do všetkých systémov, poskytuje DACHSER inteligentné logistické riešenia po celom svete. V súčasnosti zamestnáva zhruba 30 600 ľudí v 399 pobočkách po celom svete. Za rok 2018 zrealizoval cca 83,7 miliónov zásielok s hmotnosťou 41,3 miliónov ton. Celkový obrat koncernu DACHSER v roku 2018 predstavoval 5,6 miliárd eur. Pre viac informácií navštívte [www.dachser.sk](http://www.dachser.sk).

Pre viac informácií prosím kontaktujte:

**Crest Communications a. s.**

Anna Palfiová

PR manager

Tel.: +421 903 664 575

E-mail: [anka.palfiova@gmail.com](mailto:anka.palfiova@gmail.com%20)

**DACHSER Slovakia a.s**.

Martin Štiglinc

Sales Manager European Logistics

Tel.: +421 2 6929 6180

Fax: +421 2 6929 6197

E-mail: [martin.stiglinc@dachser.com](mailto:martin.stiglinc@dachser.com)

www.dachser.sk